Author: Stefka Todorova
Last saved by: Mariana Georgieva
Company: HP Inc.

П Р О Т О К О Л  № 13
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 03.05.2023 г. 

Днес, 03.05.2023 г. /сряда/ от 9.30 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
  Стефан Гроздев - отсъства
	    Севдалин Мавров

На заседанието присъстват: Стефка Тодорова и Светла Кирилова, главни експерти – съдебна администрация, и Мариана Георгиева, технически сътрудник.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 18.04.2023 г. – 28.04.2023 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Приема за сведение справката с предварително изразено становище по повод исканията на председателите на съдилища за периода 18.04.2023 г. – 28.04.2023 г. и

1.1 ПРИЕМА ЗА СВЕДЕНИЕ уведомлението от председателя на Районен съд – Кърджали за прекратяване на трудовото правоотношение със съдебен служител на длъжност „съдебен помощник“, считано от 27.03.2023 г.
и
ДАВА СЪГЛАСИЕ за обявяване и провеждане на конкурс за назначаване на съдебен служител на 1 /една/ щ. бр. за длъжност „съдебен помощник“ в Районен съд – Кърджали.

1.2. ПРИЕМА ЗА СВЕДЕНИЕ уведомлението от председателя на Районен съд – Севлиево за предстоящо прекратяване на трудовото правоотношение със съдебен служител на длъжност „съдебен деловодител“ поради придобиване право на пенсия за осигурителен стаж и възраст, считано от 06.07.2023 г.
и 
ДАВА СЪГЛАСИЕ на председателя на Районен съд – Севлиево за обявяване и провеждане на конкурс за назначаване на съдебен служител на 1 /една/ щ. бр. за длъжност „съдебен деловодител“, който ще бъде освободен на 06.07.2023 г.;
ОТМЕНЯ решението си по протокол 12/26.04.2023 г., т. 1.10, т.к. уведомлението е свързано с искане изх. № РД-6/06.01.2023 г. и становище изх. № РД-35/27.01.2023 г. на председателя на РС-Севлиево и КСА-СК вече е взела решения, след което се е произнесла и Съдийската колегия на ВСС.

1.3. ПРИЕМА ЗА СВЕДЕНИЕ уведомлението от председателя на Окръжен съд – Плевен за прекратяване на трудовото правоотношение със съдебен служител на длъжност „призовкар“, считано от 06.03.2023 г.
и
ДАВА СЪГЛАСИЕ за обявяване и провеждане на конкурс за назначаване на съдебен служител на 1 /една/ щ. бр. за длъжност „призовкар“ в Окръжен съд – Плевен.

1.4. ПРИЕМА ЗА СВЕДЕНИЕ уведомлението по имейла на КСА 11.04.2023 г. от на Административен съд – Варна за прекратяване на трудовото правоотношение със съдебен служител на длъжност „съдебен секретар“, считано от 01.06.2023 г.
и
ДАВА СЪГЛАСИЕ за обявяване и провеждане на конкурс за назначаване на съдебен служител на 1 /една/ щ. бр. за длъжност „съдебен секретар“ в Административен съд – Варна.

1.5. ПРИЕМА ЗА СВЕДЕНИЕ уведомлението от председателя на Районен съд – Търговище за прекратяване на трудовото правоотношение със съдебен служител на длъжност „съдебен секретар“, считано от 02.03.2023 г.
и
ДАВА СЪГЛАСИЕ за обявяване и провеждане на конкурс за назначаване на съдебен служител на 1 /една/ щ. бр. за длъжност „съдебен секретар“ в Районен съд – Търговище.

1.6. ПРИЕМА ЗА СВЕДЕНИЕ уведомлението от председателя на Административен съд – Ямбол за предстоящо прекратяване на трудовото правоотношение със съдебен служител на длъжност „чистач“, поради придобиване право на пенсия за осигурителен стаж и възраст
и
1.6.1. НЕ ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „чистач“;
1.6.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „чистач“ по щата на Административен съд – Ямбол;
1.6.3. ИЗПРАЩА решението на председателя на Административен съд – Ямбол за становище, което да изпрати в тридневен срок след получаването.   
МОТИВИ: Изключително високо съотношение съдебни служители общо/съдии – 3,60 при 3,07 средно за административните съдилища, което комисията счита за недопустимо предвид ниската натовареност като тенденция за последните години. За първото полугодие на 2023 г. броя на делата за разглеждане от един съдия месечно е 13,03 при 19,49 средно. След направен анализ относно щатната численост съдии/съдебни служители, брой помещения и квадратура на сградите, в които се помещават административните съдилища бе установено, че съдилища с близки до АдмС-Ямбол показатели е предвиден 1 щат за чистач. Комисията намира искането на председателя за неоснователно предвид високото съотношение на администрацията, ниската натовареност и площта за почистване.

2. ОТНОСНО: Искане рег. индекс ВСС-11770/02.05.2023 г. от председателя на  Районен съд – Монтана за разкриване на 2 /две/ щ. бр. за длъжност „съдебен деловодител“ и 2 /две/ щ.бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ОТХВЪРЛЯ искането на председателя на  Районен съд – Монтана за разкриване на 2 /две/ щ. бр. за длъжност „съдебен деловодител“ и 2 /две/ щ.бр. за длъжност „съдебен секретар“.
МОТИВИ: Високо съотношение съдебни служители общо/съдии – 3,33 при 2,95 средно за районните съдилища в областните градове. По щат съдът разполага с 9 щ. бр. за съдия, от които 7 са заети и се подпомагат от 24-ма съдебни служители от специализираната администрация. Действителната натовареност на съда за първото полугодие на 2022 година е 54,38 при средно 63,24 бр. дела за разглеждане от един съдия месечно за РС. Комисия „Съдебна администрация“ към СК намира искането на председателя за неоснователно.

3. ОТНОСНО: Запитване рег. индекс ВСС-6470/24.04.2023 г. от председателя на Районен съд – Бургас относно прилагането на разпоредбата на чл. 193, ал. 6 от ЗСВ по отношение на съдебните помощници.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ИЗПРАЩА запитването на Комисия по правни въпроси, по компетентност.

ПРЕДСЕДАТЕЛ 			
НА КОМИСИЯТА:          /п/
				БОЯН НОВАНСКИ

	ЧЛЕНОВЕ:	
				    
Боян Магдалинчев ……/п/….….

Севдалин Мавров ……/п/......…..

Драгомир Кояджиков…/п/……...